**K i v o n a t a Hajdú-Bihar Megyei Önkormányzat Közgyűlésének 2022. február 4-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 6/2022. (II. 4.) határozata a 2022. február 4-ei ülése napirendjéről**

A Hajdú-Bihar Megyei Önkormányzat Közgyűlése a 2022. február 4-ei ülése napirendjét a következők szerint fogadja el:

1. Kezdeményezés a Debrecen, Piac utca 71. szám alatti ingatlan tulajdonjogának ingyenes megszerzésére
2. A TOP\_Plusz-1.1.2-21 „A 4 és 5 számjegyű utak fejlesztése” című felhívás 2022.02.07-ei határidejű írásbeli DEB ülésén képviselendő javaslat (Zárt ülés!)

**Különfélék**

**Debrecen, 2022. február 15.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2022. február 4-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 7/2022. (II. 4.) határozata a Debrecen, Piac utca 71. szám alatti ingatlan tulajdonjogának ingyenes megszerzéséről szóló kezdeményezésről**

A Hajdú-Bihar Megyei Önkormányzat Közgyűlése a nemzeti vagyonról szóló   
2011. évi CXCVI. törvény 13. §-ában foglaltak, valamint az állami vagyonról szóló   
2007. évi CVI. törvény 36. § (2) bekezdésének c) pontja alapján – a Magyarország helyi önkormányzatairól szóló 2011. évi CLXXXIX. törvény 42. § 16. pontjában foglalt hatáskörében eljárva –

1./ a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában lévő, 9277 helyrajzi számon bejegyzett beépített terület 124/1395 tulajdoni része, illetve az azon található, **9277/A/19** helyrajzi számon bejegyzett, a valóságban a Debrecen, Piac u. 71. szám alatti épület földszintjén található, **„egyéb helyiség és pince 19.”** megjelölésű, **401** m2 térmértékű, (melyből a pince ingatlanrész 44,9 m2, az egyéb helyiségek 356,26 m2 összterületet tesznek ki) ingatlan 1/1 tulajdoni hányadának ingyenes önkormányzati tulajdonba adását.

2./Nyilatkozik arról, hogy az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 27. § (1) bekezdésében meghatározott - a területfejlesztésről és a területrendezésről szóló 1996. évi XXI. törvény 11-13/A. §-aiban részletezett - területfejlesztési, vidékfejlesztési, területrendezési és koordinációs feladatainak ellátása érdekében kívánja tulajdonba venni és az önkormányzati kötelező feladatokat végrehajtó Hajdú-Bihar Megyei Önkormányzati Hivatal részére irodák kialakítása céljára kívánja felhasználni.

3./Nyilatkozik arról, hogy az Önkormányzat vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.

4./Nyilatkozik arról, hogy védettség (örökségvédelmi, természetvédelmi, illetve Natura 2000) az ingatlanra vonatkozóan nem áll fenn, így az ahhoz kapcsolódó kötelezettségek vállalása nem indokolt.

5./Felhatalmazza elnökét, hogy a Debrecen, Piac utca 71. szám alatti,   
9277 helyrajzi számon bejegyzett beépített terület 124/1395 tulajdoni hányada, valamint a  
9277/A/19 hrsz-ú ingatlan 1/1 tulajdoni része ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

6./Felhatalmazza elnökét, hogy a Debrecen, Piac utca 71. szám alatti,   
9277 helyrajzi számon bejegyzett beépített terület 124/1395 tulajdoni hányada, valamint a  
9277/A/19 hrsz-ú ingatlan 1/1 tulajdoni része ingyenes önkormányzati tulajdonba adására vonatkozó megállapodást aláírja.

7./ Felkéri elnökét a kezdeményezés Magyar Nemzeti Vagyonkezelő Zrt. részére történő megküldésére.

**Végrehajtásért felelős:** Pajna Zoltán, a megyei közgyűlés elnöke

**Határidő:** azonnal

**Debrecen, 2022. február 15.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Megyei Önkormányzat Közgyűlésének 2022. február 4-ei ülésén hozott határozataiból:**

**A Hajdú-Bihar Megyei Önkormányzat Közgyűlésének 8/2022. (II. 4.) határozata a TOP** **Plusz-1.1.2-21 „A 4 és 5 számjegyű utak fejlesztése” konstrukció keretében benyújtott támogatási kérelmek vonatkozásában döntési javaslat képviseletéről**

A Hajdú-Bihar Megyei Önkormányzat Közgyűlése a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet 117. § (4) bekezdése alapján

felkéri a Pénzügyminisztérium Regionális Fejlesztési Programokért Felelős Helyettes Államtitkársága, mint TOP Plusz Irányító Hatóság által létrehozott döntés-előkészítő bizottságba a Közgyűlés 2/2022. (I. 14.) MÖK határozatával tagként delegált Pajna Zoltánt, hogy a TOP Plusz-1.1.2-21 „A 4 és 5 számjegyű utak fejlesztése” konstrukció keretében benyújtott támogatási kérelmek vonatkozásában a határozat melléklete szerinti döntési javaslatot képviselje a felhívás TOP Plusz döntés-előkészítő bizottságának 2022. február 07-ei határidejű írásbeli ülésén.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2022. február 07.

**Debrecen, 2022. február 15.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

